KURZUS: Stratégiai menedzsment

MODUL: III. modul: Stratégiai változások vezetése

9. lecke: Szervezeti tanulás

| Tanulási útmutató
Tananyag: Papp Ilona - Szabó Zsolt Roland: Stratégiai menedzsment c. tankönyv; Szervezeti tanulás fejezet
A lecke tartalmi összefoglalója
Ebben a fejezetben a szervezeti változások magatartási oldalával foglalkozunk. A fejezet célja, hogy a szervezeti kultúra meghatározása után bemutassa miért nehéz megváltoztatni a kultúrát, a változásnak milyen követelményei vannak, mit jelent a szervezeti tanulás, és sorba vegye a szervezetfejlesztés vezetői szempontból lényeges vonatkozásait.
A szervezeti kultúra a közösségi gondolkodás és cselekvés programja. A szervezeti tagok számára olyan kapaszkodó, ami segíti őket a környezetben való kiigazodásban. Kultúra nélkül a szervezet tagjai magukra lennének hagyva a környezeti és szervezeti jelenségek felismerésében és értelmezésében, ami miatt a szervezet előtt tornyosuló problémák megoldása kiszámíthatatlan volna. A szervezetek kultúrája hosszú időn keresztül képes átöröklődni, fennmaradni, miközben az adott szervezet tagjai akár többszörösen is kicserélődtek.
Szervezeti tanulás akkor valósul meg, amikor a szervezeti döntések folyamata átalakul, a szervezeti tagok cselekvési rutinjai megváltoznak. A szervezeti tanulás lényeges eleme mind a magatartásváltozás, mind a több tudás és a jobb megértés révén javuló teljesítmény. Az elavult, rossz beidegződések elfelejtése, azaz "unlearning" csak hosszú, fáradságos munka árán realizálható, viszont a befektetést gyorsan megtéríti az új szervezeti kultúra, amely ügyfélközpontú, innovatív, és tanulásra fogékony.
Kulcsfogalmak
Szervezeti kultúra, szervezeti tanulás, információs hézagok, fekete lyuk, vakfoltok, kulturális hézagok, interperszonális tanulás, konfliktus menedzsment
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot. A felkészüléshez kellő segítséget nyújt a lecke és modulzáró kérdések mennyisége és mélysége. Kérdéseivel forduljon tutorához.
Olvassa el figyelmesen a könyvből kijelölt anyagot, tekintse át és értelmezze a hozzá kapcsolódó ábrákat és táblázatokat! Gondolja végig a fejezetben található eseteket, és próbálja meg saját tapasztalataival összevetni azokat! Azonosítsa a szervezeten belüli vakfoltokat, illetve forrásait! Nevezze meg és jellemezze a szervezetekben történő tanulási formákat! Hasonlítsa össze a tanuló és a hagyományos szervezet struktúráját, kultúráját és teljesítményértékelési rendszerét!! Vázolja fel, hogy milyen területeken jelentkeznek kulturális hézagok! Válaszoljon az alábbi kérdésekre, és válaszait rögzítse jegyzetfüzetébe Mi a szervezeti kultúra 3 fontos jellemzője? Az interperszonális tanulás típusait milyen szempontok alapján különíthetjük el? Milyen konfliktusokat azonosíthatunk és ezeknek milyen kezelési technikái ismeretesek
Követelmények
A leckét akkor sikerült megfelelően elsajátítania, ha Ön képes
Kiegészíteni a leckében bemutatott ábrákat és táblázatokat. Eldönteni, hogy a szervezeti tanulásra vonatkozó állítások közül az állítások igazak-e vagy sem. Listából kiválasztani a szervezeten belüli vakfoltokat, illetve forrásait. Értékelni a szervezetekben folyó tanulásról megfogalmazott állításokat. Csoportosítani a tanuló és a hagyományos szervezetek jellemzőit. A felsoroltakból kiválasztani az egyes kulturális hézagtípusokat. Felsorolni, illetve listából kiválasztani az egyes konfliktusokat, azok kezelésének módjait, illetve elérhető eredményeit. Válaszolni az alábbi kérdésekre, és válaszait rögzítse jegyzetfüzetébe Mi a szervezeti kultúra fogalma, és miért nehéz megváltoztatni? Miért nem tökéletes az információáramlás a változásvezetési folyamat során? Melyek a tanuló szervezet jellemzői? Milyen különböző tanulási módokat azonosíthatunk a szervezetekben? Milyen különböző interperszonális tanulási formákat különíthetőnk el? Mi jellemzi a leggyakoribb konfliktustípusokat?

| Önellenőrző kérdések
1. Jelölje meg, hogy a melyik NEM tekinthető szervezeten belüli vakfoltnak!
| a) Túlzott elköteleződés
| b) Érvénytelen feltételezések
| c) Mindenáron elsőnek lenni
| d) Lineáris szervezeti struktúra
2. Válassza ki a felsorolásból, hogy melyek NEM tipikus konfliktus fajták!
| a) Instrumentális
| b) Populációs
| c) Tárgyalási
| d) Szocioemocionális
| e) Évkezdési
3. Döntse el, hogy az alábbi állítások közül melyik igaz, és melyik hamis!
A vállalatok működése szempontjából előnyös, ha a szervezetből eltávolítják a status quo kritikusait. |
Egyéni tanulás az, amikor rájövünk, hogy a jelenlegi rutinok nem alkalmasak egy probléma kezelésére, és szükséges a fennálló normákat megváltoztatni, ha a kívánt eredményt akarjuk elérni. |
4. Párosítsa a megfelelő fogalmakat! A: hatalmi konfliktus B: instrumentális konfliktus C: szocio-emocionális konfliktus D: tárgyalási konfliktus "a szervezet, mint az erőviszonyokon alapuló rangsor" "a szervezet, mint család" "a szervezet, mint gépezet" "a szervezet, mint piac"
5. Egészítse ki a táblázatot a megfelelő fogalmakkal! Fogalmak: 1: Kollaboráns tanulás, 2: Kikényszerített tanulás
Kapcsolat minősége | pozitív |  | Kooperatív tanulás
negatív |  | Versengő tanulás
| gyenge | erős
Kapcsolat intenzitása