KURZUS: Stratégiai menedzsment

MODUL: II. modul: Koncepcióalkotás

6. lecke: Intellektuális tőke szerepe a koncepcióalkotásban

| Tanulási útmutató
Tananyag: Papp Ilona - Szabó Zsolt Roland: Stratégiai menedzsment c. tankönyv; Intellektuális tőke szerepe a koncepcióalkotásban fejezet
A lecke tartalmi összefoglalója
A fejezet a vállalatra vonatkozó közgazdasági paradigmaváltással foglalkozik, melynek lényege az intellektuális tőke fókuszpontba emelése. Ez tágan fogalmazva a könyvszerinti érték és a piaci érték különbségeként definiálható és a megfoghatatlan erőforrások összességét jelenti a cégekben. Elemzi az intellektuális tőke (továbbiakban: IC) stratégiai szerepét.
Részletesen bemutatásra kerül az IC mérhetősége, illetve számbavételének problematikája, valamint az IC elemek elhelyezkedése az organikus vállalat modellben. Széles mintán végzett kutatási eredmények prezentációja bizonyítja, hogy a kis- és középvállalatok kompetitív előnye épp az általuk birtokolt IC-ből fakad. Tőkemérlegekben vizuálisan is jól megragadható a humán-, szervezeti- és ügyfél tőke részletesebb tagolása, valamint a hagyományos és tudásipar jellemzői összevethetőek az IC szempontjából.
Kulcsfogalmak
Intellektuális tőke, organikus vállalatmodell, vállalkozói kompetenciák, IC mérlegek.
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot. A felkészüléshez kellő segítséget nyújt a lecke és modulzáró kérdések mennyisége és mélysége. Kérdéseivel forduljon tutorához.
Olvassa el figyelmesen a könyvből kijelölt anyagot, tekintse át és értelmezze a hozzá kapcsolódó ábrákat és táblázatokat! Gondolja végig az IC mérésének problematikáját! Azonosítsa az IC különböző megközelítéseit, meghatározásait! Jellemezze az organikus vállalatmodellt! Hasonlítsa össze a három különböző tőkemérleget és az összehasonlításokból adódó következtetéseket vonja le! Válaszoljon az alábbi kérdésekre, és válaszait rögzítse jegyzetfüzetébe; Hogyan fakad a KKV-k kompetitív előnye az IC-ből? Kutatási anyagra támaszkodva milyen a tőkeelemek stratégiai természete? Milyen kapcsolat van az egyes tőkeelemek között és milyen összefüggés bizonyítható a vállalkozások növekedése és az IC-k között?
Követelmények
A leckét akkor sikerült megfelelően elsajátítania, ha Ön képes
Kiegészíteni a leckében bemutatott ábrákat. Hozzárendelni az egyes vállalkozói kompetencia területekhez azok tartalmát. Szignifikáns eltérések keresésére és magyarázatára a tőkemérlegekben. Eldönteni, hogy a felsorolt mérési technikák igazak, vagy hamisak. A listából kiválasztani tőkeelemeket és azok definícióját egymáshoz rendelni. Válaszolni az alábbi kérdésekre, és válaszait rögzítse jegyzetfüzetébe Mi különbözteti meg az IC-t a többi erőforrástól? Milyen módszerekkel mérhető az IC és miben különböznek egymástól a mérési szisztémák? A POEMS modell újdonságértékét mi adja a hagyományos modellekhez képest? Kutatási eredményeket felhasználva hogyan jellemezhető a magyar KKV-k tőkeösszetétele?

| Önellenőrző kérdések
1. Döntse el, hogy az alábbi állítások közül melyik igaz és melyik hamis.
A közvetlen szellemi tőke módszerben (DIC) a szellemi tőkét elemekre bontják és azokhoz pénzáramot rendelnek. |
A számított immateriális érték (CIV) alapú módszercsoportban az IC fő elemeinek jellemzésére külön mutatókat vezetnek be. |
2. Válassza ki, hogy melyik NEM vállalkozói kompetencia terület Man és Chan szerzőpáros szerint.
| a) kapcsolati kompetencia
| b) elkötelezettség kompetencia
| c) kognitív képességek
| d) pénzügyi kompetencia
3. Párosítsa a tőkefajtákat és jellemző tényezőiket. H: Humán tőke S: Szervezeti tőke Ü: Ügyfél tőke Tényezők: Cégstruktúra rugalmassága Kiépített vállalati kultúra Új piaci lehetőség Média kapcsolatok Tudásmegosztás Tréningek
4. Jelölje be az összes lehetséges jó befejezést. A vállalkozások mérete és az intellektuális tőke 3D ábrájára igaz az, hogy...
| a) a függőleges dimenzióban a vállalatok száma jelenik meg
| b) az IC értéke a mikrovállalkozások körében a legnagyobb
| c) az IC értéke a nagy vállalatok esetében a legnagyobb