KURZUS: Stratégiai menedzsment

MODUL: IV. modul: Stratégiai és változásvezetési akciók menedzsmentje

10. lecke: Stratégiai és változásvezetési akciók

| Tanulási útmutató
Tananyag: Papp Ilona - Szabó Zsolt Roland: Stratégiai menedzsment c. tankönyv; Stratégiai és változásvezetési akciók fejezet
A lecke tartalmi összefoglalója
A fejezet során megismerkedhetünk a stratégiai és változásvezetési akciók fogalmi hátterével, szerepével és folyamataival, különös tekintettel az akcióciklus és a tervezés szerepére. A stratégia és a jövőkép célfeladatokra bontható, megvalósításuk eszköze a párhuzamosan futó illetve az egymást követő stratégiai akciók.
Az akciómenedzsment az állandóság és folytonosság, valamint a változás dinamikus egyensúlyának fenntartásában játszik kulcsfontosságú szerepet. A stratégiai akciók a szervezeti alapstruktúra megváltoztatása nélkül, mint hálózatok épülnek rá a szervezetre. Az akciómenedzser formálisan biztosított hatáskörrel rendelkezik, és felelősséggel tartozik az kitűzött eredmény megvalósításáért.
A projektcél akkor jól definiált, ha egyértelműen elmondható róla, hogy világos, elérhető, és üzleti hasznot eredményez. Minél világosabb és konkrétabb egy cél, annál könnyebb megvalósítására akció-sorozatot kidolgozni és az akciókhoz felelősséget rendelni. Szoros és kölcsönös összefüggés van időtartam, erőforrások, minőség és terjedelem között, ezek optimalizálása elengedhetetlen a projektsiker érdekében.
Kulcsfogalmak
Stratégiai és változásvezetési akció, akciómenedzsment, duális szervezeti struktúra, funkcionális képességek, realizálandó célok, prioritások osztályozása, indikátorok, függőségek, tevékenység háló, átfutás és ráfordításbecslés, tervoptimalizálás, munkacsomag
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot. A felkészüléshez kellő segítséget nyújt a lecke és modulzáró kérdések mennyisége és mélysége. Kérdéseivel forduljon tutorához.
Olvassa el figyelmesen a könyvből kijelölt anyagot, tekintse át és értelmezze a hozzá kapcsolódó ábrákat és táblázatokat! Gondolja végig a fejezetben található eseteket, és próbálja meg saját tapasztalataival összevetni azokat! Azonosítsa a stratégiai akció követelményeit és sikertényezőit! Vázolja fel a stratégiai akció menedzsment szerepét! Jellemezze a stratégiai akció típusait! Nevezze meg a stratégiai akcióciklus fázisait! Vázolja fel a stratégiai akciók tervezési folyamatát! Azonosítsa a klasszikus csapdahelyzeteket, mely a projekt elcsúszásához vezethet. Válaszoljon az alábbi kérdésekre, és válaszait rögzítse jegyzetfüzetébe; Milyen feladatokat látnak el a stratégiai akciótervezés során a potenciális közreműködők, valamint a közvetlenül vagy közvetve érdekeltek együtt? Mit írnak elő az eredmények definiálásakor a tartalmi elvárások? Mi a kapcsolat a függőségek, a ráfordításbecslés és az optimalizálás között?
Követelmények
A leckét akkor sikerült megfelelően elsajátítania, ha Ön képes
Kiegészíteni a leckében bemutatott ábrákat és táblázatokat. Eldönteni, hogy a stratégiai akciókra vonatkozó állítások igazak-e vagy sem. Felsorolni a stratégiai akció követelményeit és sikertényezőit. Listából kiválasztani az akciómenedzsment szerepére vonatkozó helyes állításokat. Párosítani az egyes stratégiai akció típusokat a lehetséges példákkal. Felsorolni, illetve sorba rendezni a stratégiai akcióciklus fázisait. A felsorolt jellemzőkből kiválasztani stratégiai akciók tervezési folyamatára igaz állításokat Felsorolni az elcsúszáshoz vezető klasszikus csapdahelyzeteket. Felsorolni a stratégiai akciók megvalósításának sikertényezőit. Válaszolni az alábbi kérdésekre, (válaszait rögzítse jegyzetfüzetébe): Mi a stratégiai és változásvezetési akciómenedzsment szerepe a vállalatok környezeti alkalmazkodásában? Mi a stratégiai akciók sikerkritériumai? Milyen stratégiai akció típusokat különböztethetünk meg? Milyen elemei vannak a stratégiai akciók ciklusának? Milyen lépésekből áll a stratégiai akciók tervezési folyamata?

| Önellenőrző kérdések
1. Jelölje meg, hogy a melyik NEM a stratégiai akció megvalósításának sikerkritériuma!
| a) Létrehozandó akcióeredmény tartalmi behatárolása és a tevékenységek optimalizálása
| b) Idő-, erőforrás-, és költségtervezés realitása
| c) Akciócsapat tagjainak beosztása
| d) Kockázatok értékelése és kezelése
2. Helyettesítse be a mondatba a megfelelő szó betűjelét! Könnyen belátható, hogy egy stratégiai akcióterv akkor lesz kész, ha megtaláljuk az időtartam, erőforrások, minőség és terjedelem közötti kényes...
| a) egyensúlyt
| b) kapcsolatot,
| c) attribútumokat
3. Válassza ki a felsorolásból az összes helyes megoldást arra a kérdésre, hogy mikor függ két tevékenység egymástól!
| a) az egyik tevékenység megkezdésének feltétele a másik tevékenyég befejezése
| b) az egyik tevékenység befejezésének feltétele a másik tevékenység befejezése
| c) az egyik tevékenység megkezdésének feltétele a másik tevékenység megkezdése
| d) az egyik tevékenységet ugyanaz a személy végzi, mint a másikat
4. Állítsa sorba a stratégiai akcióciklus fázisait!
1. 2. 3. 4. |  |