KURZUS: Stratégiai menedzsment

MODUL: I. modul: Bevezetés a stratégiai menedzsmentbe

2. lecke: A stratégia kialakításának és realizálásának folyamata

| Tanulási útmutató
Tananyag: Papp Ilona - Szabó Zsolt Roland: Stratégiai menedzsment c. tankönyv; A stratégia kialakításának és realizálásának folyamata fejezet
A lecke tartalmi összefoglalója
Szinte valamennyi vállalat rendelkezik stratégiával és a tudatos stratégia segíti a vállalatokat a versenyben, melyeket hazai empirikus kutatások eredményei is megerősítenek. A fejezet során megismerkedhetünk a stratégia kialakításának és realizálásának folyamataival.
A koncepcióalkotási nézőpont szerint a stratégia kialakulása a külső és belső kihívásokra adott válaszként, különböző elemzések, választások és implementálási akciók során történik. Különösen jelentős a stratégiai koncepció kidolgozása során a vállalat víziójának és missziójának rögzítése. A stratégiai koncepció megvalósításának, realizálásának két legfontosabb módja a stratégiai változások vezetése és a stratégiai és változásvezetési akciók menedzsmentje.
A változásvezetés során szükséges a változások okainak meghatározása és az egészséges veszélyérzet felkeltése, majd a változásvezetési folyamat tudatos menedzselése és a szervezet adaptációs készségének folyamatos fejlesztése.
A stratégiai akciók menedzsmentje a stratégiai koncepció formalizált lebontási folyamata, mely a koncepcióban meghatározott jövőkép (és misszió) eléréséhez rendeli hozzá a szükséges tevékenységeket, illetve azokhoz a szervezet erőforrásait, ütemezést és felelősöket. Mind a változásvezetés, mind az akciómenedzsment magában foglalja a tervezésen és a megvalósításon túl az ellenőrzés és a visszacsatolás folyamatait.
Kulcsfogalmak
Formalizált stratégiai tervezés, informális stratégiaalkotás, szándékolt és realizált stratégia, stratégiai koncepció, stratégiai változások vezetése, stratégiai és változásvezetési akciók menedzsmentje, stratégia tartalma
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot. A felkészüléshez kellő segítséget nyújt a lecke és modulzáró kérdések mennyisége és mélysége. Kérdéseivel forduljon tutorához.
Olvassa el figyelmesen a könyvből kijelölt anyagot, tekintse át és értelmezze a hozzá kapcsolódó ábrákat és táblázatokat! Gondolja végig a fejezetben található kutatási eredményeket, és próbálja meg saját tapasztalataival összevetni azokat! Vázolja fel a stratégia kialakításának folyamatát! Jellemezze a stratégiai koncepciók a változásvezetés és a stratégiai akciók menedzsmentje közötti kapcsolatot! Vázolja fel a stratégia menedzsment folyamatának klasszikus lépéseit! Azonosítsa a jövőkép és a misszió szerepét! Jellemezze a vízió és a misszió egyes típusait! Válaszoljon az alábbi kérdésekre, és válaszait rögzítse jegyzetfüzetébe; Melyek a nem formalizált stratégiaalkotási módszerek? Milyen folyamatokra mutatnak rá a könyvben bemutatott magyarországi empirikus eredmények? Mi a vízió és a misszió közötti különbség és hasonlóság?
Követelmények
A leckét akkor sikerült megfelelően elsajátítania, ha Ön képes
Kiegészíteni a leckében bemutatott ábrákat és táblázatokat. Eldönteni, hogy a stratégiaalkotás és -elérés folyamatára vonatkozó állítások igazak-e vagy sem. Felsorolni és sorba rendezni a stratégiaalkotás folyamatának lépéseit. Listából kiválasztani a stratégiai koncepciók a változásvezetés és a stratégiai akciók menedzsmentje közötti kapcsolatra vonatkozó helyes állításokat. Felsorolni, illetve sorba rendezni a stratégiai menedzsment klasszikus lépéseit. A felsorolt jellemzőkből kiválasztani a jövőképre és a misszióra vonatkozó igaz állításokat. Felsorolni a vízió és misszió típusait. Párosítani a vízióra és a misszióra vonatkozó típusokat és a lehetséges példákat. Válaszolni az alábbi kérdésekre (válaszait rögzítse jegyzetfüzetébe): Milyen szakaszokból áll a stratégiai menedzsment folyamata? Mi a stratégiai koncepció kialakításának folyamata? Melyek a stratégiai változások vezetésének legfontosabb témakörei? Milyen elemekből épül fel a stratégiai és változásvezetési akciók menedzsmentje? Mi a jövőkép és a misszió kapcsolata a vállalti stratégiával? Mi volt jellemző a magyarországi stratégiaalkotás folyamataira az EU-csatlakozás időszakában, és mi változott az előtte lévő tíz évhez képest?

| Önellenőrző kérdések
1. Jelölje meg, hogy melyik a vízió és a misszió közös jellemzője
| a) rögzíti a vállalat alapvető jövőbeni szándékait
| b) kifejezi a szervezet rendeltetését
| c) kifejezi a szervezet világhoz való viszonyát
| d) kijelöli a szervezet elérendő állapotát
2. Válassza ki, hogy a mondatban melyek lesznek a megfelelő szavak! A megfelelő betűjeleket jelölje meg! A klasszikus stratégiai menedzsment egymást követő lépései a(z) ..., ..., ....
| a) tervezés
| b) kategorizálás
| c) megvalósítás
| d) döntés
| e) ellenőrzés
3. Csoportosítsa a misszió és a vízió típusait! V: Vízió M: misszió jelszavas képzelőerőre épülő politikai pozíciót definiáló társadalmi szerepvállalást definiáló
4. Döntse el, hogy az alábbi állítások közül melyik igaz, és melyik hamis!
A hazai vállalatok stratégiaalkotásába bevont tanácsadó cégek jellemzően hazaiak. |
A formalizált stratégiai tervezést nem folyatató vállalatok többségének nincs is stratégiája. |