KURZUS: Stratégiai menedzsment

MODUL: III. modul: Stratégiai változások vezetése

7. lecke: A stratégiai változások kiváltó okai

| Tanulási útmutató
Tananyag: Papp Ilona - Szabó Zsolt Roland: Stratégiai menedzsment c. tankönyv; A stratégiai változások kiváltó okai fejezet
A lecke tartalmi összefoglalója
A tudatos változtatásokat támogató gondolkodásmód kialakulását és elterjesztését segíti elő ez a fejezet azzal, hogy ismerteti az olvasóval a változások jellegét, a szervezeti változásokat okozó külső (piaci) tényezőket, a szervezeti változásokat okozó belső (vállalati) tényezőket, és az irányított szervezeti változtatás legfontosabb kérdéseit.
A külső környezet számos impulzust generál, melyek min-mind változásra késztetik a vállalatokat. Érettség majd hanyatlásba forduló iparágakban már elkerülhetetlenné válik az abban tevékenykedő vállalatok számára a váltás, a megújulás. A megrázkódtatás mértéke nagymértékben függ attól, hogy mennyire történik az időben. Mindemellett a szervezetek jellegzetes növekedési, fejlődési fázisokon mennek keresztül; miközben nyugodt periódusok és válságos időszakok váltják egymást. Minden fejlődési fázis egy kiegyensúlyozott evolúciós időszakkal kezdődik, és a szervezet lényeges jellemzőit érintő, viharos változásokkal teli, revolúciós időszakkal zárul. Azok a vállalatok, amelyek képtelennek bizonyulnak szakítani korábbi gyakorlatukkal, rutinjaikkal, nagy valószínűséggel - mind teljesítményben, mind növekedésben - elmaradnak sikeresen változó versenytársaiktól; idővel, pedig lemorzsolódnak a versenyben.
Ahhoz, hogy megváltoztassuk a szervezet működését, az ügyviteli folyamatokat és az üzletvitelt, ahhoz az emberek gondolkodását is meg kell változtatni. A jövőképnek többek között arra kell motiválnia a szervezet tagjait, hogy megértsék miért jó a vállalatnak és személyesen nekik is a változás és átgondolják a változási folyamatban betöltendő szerepüket és feladataikat.
Kulcsfogalmak
Megváltoztatás, változásvezetés, termék-életgörbe, fedezeti pont, iparági életgörbe, innovációs életgörbék, evolúció, revolúció, veszélyérzet
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot. A felkészüléshez kellő segítséget nyújt a lecke és modulzáró kérdések mennyisége és mélysége. Kérdéseivel forduljon tutorához.
Olvassa el figyelmesen a könyvből kijelölt anyagot, tekintse át és értelmezze a hozzá kapcsolódó ábrákat és táblázatokat! Gondolja végig a fejezetben található eseteket, és próbálja meg saját tapasztalataival összevetni azokat! Azonosítsa a szervezeti változásokat okozó tényezők szintjeit és elemeit! Nevezze meg és jellemezze a termék-életgörbe és az iparági életgörbe szakaszait! Jellemezze az innovációs életgörbéket! Nevezze meg és jellemezze a vállalati növekedés szakaszait! Vázolja fel a veszélyérzet kialakulását gátló tényezőket! Gondolja végig, mikor beszélhetünk irányított szervezeti változásról? Azonosítsa a problémamegoldás lépéseit! Válaszoljon az alábbi kérdésekre, és válaszait rögzítse jegyzetfüzetébe Mi a menedzselés és a vezetés (leadership) közötti különbség? Hogyan számítható ki a fedezeti pont? Hogyan alakul át az iparági verseny?
Követelmények
A leckét akkor sikerült megfelelően elsajátítania, ha Ön képes
Kiegészíteni a leckében bemutatott ábrákat. Felsorolni , illetve kiválasztani a szervezeti változásokat okozó tényezőket. Felsorolni, illetve sorba rendezni a termék-életgörbe és az iparági életgörbe szakaszait. Eldönteni, hogy a változások okaira vonatkozó állítások igazak-e vagy sem. Listából kiválasztani az egyes változási szintekhez kapcsolódó fogalmakat. Felsorolni, illetve sorba rendezni a vállalati növekedés szakaszait. Kiszámolni a fedezeti pontot. A felsorolt jellemzőkből kiválasztani a hagyományos és az új iparági versenyre vonatkozó állításokat. Eldönteni, hogy az irányított szervezeti változásokra vonatkozó állítások igazak-e vagy sem. Felsorolni, illetve sorba rendezni a problémamegoldás lépéseit. Felsorolni, illetve kiválasztani a veszélyérzet kialakulását gátló tényezőket. Válaszolni az alábbi kérdésekre, (válaszait rögzítse jegyzetfüzetébe): Miért szükséges a változás? Milyen szinteken értelmezhető a stratégiai változások kiváltó okai? Milyen makrogazdasági tényezők indukálnak változást? Milyen szakaszok azonosíthatóak a termék és az iparági életgörbe során? Milyen innovációs görbék ismeretesek? Milyen szakaszok azonosíthatóak Greiner vállalati növekedési modelljében? Milyen elemei vannak, melyek a legfontosabb kérdéskörei az irányított szervezeti változásoknak?

| Önellenőrző kérdések
1. Jelölje meg, hogy a mi a különbség az elsőfokú (morfostatikus) és a másodfokú (morfogenetikus) változás között?
| a) Az elsőfokú és a másodfokú változás között az a különbség, hogy az elsőfokú csak a rendszer egy részét változtatja meg, a másodfokú viszont a rendszer egészére kiterjed.
| b) Az elsőfokú és a másodfokú változás között az a különbség, hogy az elsőfokú a rendszer égészét változtatja meg, a másodfokú viszont csak a rendszer egy részére terjed ki.
| c) Az elsőfokú és a másodfokú változás között az a különbség, hogy az elsőfokú a rendszeren belül marad, míg a másodfokú kilép a rendszer addigi keretei közül.
| d) Az elsőfokú és a másodfokú változás között az a különbség, hogy az elsőfokú kilép a rendszer addigi keretei közül, míg a másodfokú a rendszeren belül marad.
2. Döntse el, hogy az alábbi állítások közül melyik igaz, és melyik hamis!
A vezetés (leadership) problémamegoldó és jövőképalkotó folyamatok összessége. |
A jó vezetőnek akkor kell kezdeményeznie a változásvezetési folyamatokat amikor a szervezet mozgástere látványosan beszűkült. |
3. Válassza ki a felsorolásból, hogy melyek NEM a Foster-modell részei, vagyis melyek nem az iparági életciklus valamelyik szakasza?
| a) érettség
| b) felfutás és konszolidáció
| c) stratégiai innováció
| d) gazdasági változások
4. Egészítse ki a "Változásvezetés célja" című ábrát a megfelelő fogalmakkal! a) Jól, de nem jót b) Jól és jót c) Működés d) Változásvezetés 1: 2: 3: 4: 5:
5. Állítsa sorba a következő kríziseket, vagyis milyen sorrendben követik egymást a Greiner modell szerint?
1. 2. 3. 4. 5. |  |