KURZUS: Stratégiai menedzsment

MODUL: II. modul: Koncepcióalkotás

4. lecke: Koncepcióalkotás elméletei

| Tanulási útmutató
Tananyag: Papp Ilona - Szabó Zsolt Roland: Stratégiai menedzsment c. tankönyv; Koncepcióalkotás elméletei fejezet
A lecke tartalmi összefoglalója
A stratégia fogalma önmagában is többsíkú tartalmat takar. Attól függően, hogy a szervezetben melyik közelítési módot tartják dominánsnak, eltérő lesz a stratégia kialakítására adott válasz. A lecke 10 stratégiaalkotási iskolán keresztül bemutatja a stratégiaalkotási felfogások sokszínűségét. A különböző stratégiaalkotási aspektusok megismerése elengedhetetlen ahhoz, hogy szintézist lehessen keresni és találni a stratégiai folyamatok dzsungelében. A lecke zárásaként KKV kutatási anyag vezette a praxisba.
Kulcsfogalmak
Kognitív folyamatok, pozicionálás, vállalkozók, ismeretspriál, kontingencia elmélet, konfiguráció.
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot. A felkészüléshez kellő segítséget nyújt a lecke és modulzáró kérdések mennyisége és mélysége. Kérdéseivel forduljon tutorához.
Olvassa el figyelmesen a könyvből kijelölt anyagot, tekintse át és értelmezze a hozzá kapcsolódó ábrákat! Gondolja végig az egyes iskolák mondanivalóját, használt fogalmait. Azonosítsa be és kösse jeles szerzőkhöz az iskolák kiemelt mondanivalóit. Hasonlítsa össze: keressen azonosságokat és különbségeket az egyes stratégiaalkotási módok között. Jellemezze az előíró és leíró iskolák csoportjait közös tulajdonságuk alapján. Nevezze meg definíciószerűen is az iskolák által használt kulcskategóriákat. Figyelmesen tanulmányozza át a KKV-k stratégiaalkotására vonatkozó kutatási eredményeket, különös tekintettel a hagyományost és a tudásipart megkülönböztetve. Válaszoljon az alábbi kérdésekre, és válaszait rögzítse jegyzetfüzetébe. Mi a különbség az előíró és leíró iskolák között? Mi az azonosság a tanulási és kulturális iskola között? Miben különbözik a vállalkozói iskola az összes többitől? Foglalja össze miért kell szintetizálni mind a tíz iskola szemléletmódját?
Követelmények
A leckét akkor sikerült megfelelően elsajátítania, ha Ön képes
Kiegészíteni a leckében bemutatott ábrákat. Hozzárendelni az egyes szerzőket iskolákhoz. Hozzárendelni az egyes fogalmakat iskolákhoz. Megnevezni/kiválasztani a tanult stratégiaalkotási módok jellemzőit Eldönteni, hogy a felsorolt jellemzőkkel és szerzőkkel kapcsolatos állítások közül melyik igaz, vagy hamis. Válaszolni az alábbi kérdésekre, (válaszait rögzítse jegyzetfüzetébe): A stratégiaalkotásnak milyen iskolái ismeretesek és ezek mely szerzők munkásságához kötősnek? Milyen döntéshozatalt torzító tényezőket ismer? Mit fejez ki az ismertspirál? Mi a mondanivalója a desing iskola alapmodelljének?

| Önellenőrző kérdések
1. Párosítsa az egyes iskolákat a hozzájuk tartozó fogalmakkal! D: Desing P: Pozicionáló K: Kognitív T: Tanulási Fogalmak: Vezetői értékrend Alapkompetencia Térképek Költségvezetés Differenciálás Externalizáció
2. Párosítsa az egyes iskolákat a hozzájuk tartozó szerzőkkel. D: Desing K: Kognitív V: Vállalkozói Szerzők: Selznick Schumpeter Huff Makridakis Mintzberg
3. Döntse el az állítások közül melyik igaz és melyik hamis?
A forgatókönyv tervezésben jellemző a sok lehetséges jövőkép felvázolása. |
A pozicionáló iskola legrégibb gyökerei a hadvezetéshez nyúlnak vissza, így gyakran használ katonai fogalmakat is. |
A káoszelmélet alkalmazhatatlan a szervezetekre. |
4. Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Az erőforrásra alapozott versenyelőny lényege az utánzás megakadályozása, mert a kontingencia elmélet szerint a szervezet viselkedése függ a szervezet méretétől is. |
A | B | C | D | E