KURZUS: Stratégiai menedzsment

MODUL: I. modul: Bevezetés a stratégiai menedzsmentbe

1. lecke: Stratégia értelmezése

| Tanulási útmutató
Tananyag: Papp Ilona - Szabó Zsolt Roland: Stratégiai menedzsment c. tankönyv; Stratégia értelmezése fejezet
A lecke tartalmi összefoglalója
A lecke a stratégia szó értelmezéséhez kíván fogódzókat adni. Vállalati esetpélda vezeti be az olvasót a szó gyakorlati tartalmának feltárásába. Mini stratégia szótár keretében személyes példák segítségével elhatárolhatókká válnak a stratégiai folyamat kulcs folyamatai. Bemutatásra kerül a játékelmélet súlyponti mondanivalója, a kevert stratégiákról. A "6P" keretében elemzésre kerül a stratégia fogalom tartalmi sokoldalúsága. A fejezet zárásaként a stratégák agya kerül fókuszpontba; a stratégiai gondolkodás dilemmájának bemutatásával.
Kulcsfogalmak
Fast fashion, kétszemélyes játszmák, célok, stratégia, 6P, kreatív gondolkodás.
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot. A felkészüléshez kellő segítséget nyújt a lecke és modulzáró kérdések mennyisége és mélysége. Kérdéseivel forduljon tutorához.
Olvassa el figyelmesen a könyvből kijelölt anyagot, tekintse át és értelmezze a hozzá kapcsolódó ábrát, táblázatot. Gondolja végig a Zara cég üzleti modelljének újdonságait. Azonosítsa be a stratégia 6P szerinti különböző megközelítéseit, meghatározásait. Jellemezze az alkotó emberi agy modelljét. Gondolja végig a stratégia szótár kulcsszavainak tartalmi különbözőségét. Hasonlítsa össze a stratégiai gondolkodás két vetületét a logikai és a kreatív oldalt. Azonosítsa a játékelmélet legfőbb tartalmi mondanivalóit. Válaszoljon az alábbi kérdésekre, és válaszait rögzítse jegyzetfüzetébe. Hogyan fordította meg a Zara cég a konzervatív üzleti modellt? Milyen indítékai vannak a stratégiai választásnak a Neumann-féle játékelméletben, s ez hogy függ össze a kevert stratégiai játszmával? Milyen hat alapvető módon értelmezhető a stratégia?
Követelmények
A leckét akkor sikerült megfelelően elsajátítania, ha Ön képes
Kiegészíteni a leckében bemutatott ábrát és táblázatok. Hozzárendelni a stratégia szótár kulcsszavait azok definícióihoz. Eldönteni, hogy a 6P elemeire felsorakoztatott állítások igazak-e vagy hamisak. Eldönteni, hogy a stratégiai választás indítékai kinek az előnyét maximalizálják, illetve minimalizálják. A listából kiválasztani a stratégák látásmódjait. Egymáshoz rendelni a stratégiai és az operatív gondolkodást jellemző csoportokat. Válaszoljon az alábbi kérdésekre, és válaszait rögzítse jegyzetfüzetébe: Milyen elemekből áll össze a kibővített Renzulli-modell? A játékelméletben milyen kritériumok érvényesek a kétszemélyes játszmákra? Mi adja az alapvető különbséget a szándékolt és a realizált stratégiai között? Hányféle és milyen látásmódot kell egyesíteni a jó vállalati stratégának? Milyen következményekkel jellemezhető az időtényező rövidítését célzó üzleti modell a divat üzletágban?

| Önellenőrző kérdések
1. Döntse el, az alábbi állítások közül melyik igaz, melyik hamis!
A stratégia, mint minta a vállalati magatartásban megnyilvánuló szabályszerűséget jelenti. |
A stratégia, mint helyzet jelent piaci pozíciót és összetételeket. |
2. Válassza ki, hogy melyik indíték NINCS helyesen párosítva!
| a) Egoizmus - X→max⁡
| b) Verseny - X−Y→min⁡
| c) Önmegtagadás - X→min⁡
| d) Agresszivitás - Y→max⁡
3. Döntse el az alábbi állításról, hogy a tagmondatok tartalma igaz-e, s van-e összefüggés a két tagmondat között! Jelölje be a megfelelő válasz betűjelét!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Neumann tétele szerint a nyeregpont a kevert stratégiák alkalmazásával érhető el, mert a nyeregpont egy egyensúlyi helyzetet rögzít. |
A | B | C | D | E
4. Párosítsa az alkotóagy alapelemeit az azt jellemző tényezőkkel! EQ: Emocionális kvóciens AQ: Teherbíró képesség C: Kreativitás Tényezők: Team munka Kommunikációs készség Intuitív képességek Asszociáció készség Mászók